জেন টমলিনসন
জেন এমিলি টমলিনসন, সিবিই (২১ ফেব্রুয়ারি, ১৯৬৪ – ৩ সেপ্টেম্বর, ২০০৭) ছিলেন একজন অপেশাদার ইংরেজ অ্যাথলেট যিনি টার্মিনাল ক্যান্সারে আক্রান্ত হওয়া সত্ত্বেও অ্যাথলেটিক চ্যালেঞ্জের একটি সিরিজ সম্পন্ন করে দাতব্য প্রতিষ্ঠানের জন্য £১.৮৫ মিলিয়ন পাউন্ড অর্থ সংগ্রহ করেছিলেন। ১৯৯১ সালে ২৬ বছর বয়সে স্তন ক্যান্সারের জন্য তার চিকিৎসা করা হয়েছিল; কিন্তু ২০০০ সালে সারা শরীর জুড়ে এই রোগ ছড়িয়ে পড়েছিল। পরবর্তী ছয় বছরে টমলিনসন তিনবার লন্ডন ম্যারাথনে, লন্ডন ট্রায়াথলনে দু’বার, নিউ ইয়র্ক ম্যারাথনে একবার এবং পুরো ইউরোপ ও মার্কিন যুক্তরাষ্ট্র জুড়ে সাইকেল চালিয়েছিলেন।